text: Butiks-chef reddede kundes liv
  14 januar 2011 kl. 13.53
  En butikschef blev i dag hædret af sine kolleger, fordi han var med til at redde en kundes liv i en LIDL-forretning i Esbjerg.
  Butikschef i LIDL Peter Rønn trådte resolut til, da en kunde pludselig faldt om med hjerteproblemer i hans butik. Peter Rønn gav hjertemassage indtil ambulancen kom frem. Hjertemassagen var formentlig medvirkende til at den ældre mand overlevede.
  Den kontante anerkendelse bestod i et gavekort på 1500 kroner.
  